Cornelis Vincent van Gogh - Wikipedia

# Cornelis Vincent van Gogh

### vanuit Wikipedia, die vrye ensiklopedie.

Cornelis Vincent van Gogh, (17 Mei 1867 - 14 April 1900) wat as Cor van Gogh bekend gestaan het was die Nederlandse kunstenaar Vincent van Gogh se jongste broer. In 1889 het hy op 22-jarige ouderdom uit Nederland na die Zuid-Afrikaansche Republiek geïmmigreer. Nadat hy aanvanklik naby Germiston op 'n myn gewerk het, het hy by die NZASM aangesluit waar hy as tekenaar gewerk het. Gedurende die Tweede Vryheidsoorlog het hy aan die kant van die Boere geveg en is in Maart 1900 deur die Britse magte gevangene geneem. As krygsgevangene het hy baie siek geword en is oorgeplaas na 'n militêre hospitaal by Brandfort in die Vrystaat waar hy op 14 April 1900 gesterf het. Die Transvaalse afdeling van die Rooi Kruis het verklaar dat hy homself per ongeluk geskiet het maar daar word gemeen dat hy soos sy beroemde broer selfmoord gepleeg het.[1]

## [wysig] Verwysings

1. ↑ Henie Heydenrych en Abrie Swiegers, Discover Pretoria, J.B. van Schaik, Pretoria, Suid-Afrika, 1999, p66

Hierdie artikel is 'n saadjie. Voel vry om Wikipedia te help deur dit uit te brei.
Ontsluit van "http://af.wikipedia.org../../../c/o/r/Cornelis_Vincent_van_Gogh_b877.html"

Kategorie: Saadjies

##### Views

- Artikel
- Bespreking
- Huidige wysiging

##### Soek